OpenLLM-France/wikimedia huggingface dataset:
# Atletisme als Jocs Olímpics d'Estiu de 1928 - 800 metres femenins

Els 800 metres femenins va ser una de les proves del programa d'atletisme disputades durant els Jocs Olímpics d'Amsterdam de 1928. La prova es va disputar entre l'1 i el 2 d'agost de 1928 i hi van prendre part 25 atletes de 13 països diferents. Alguns informes de premsa de la cursa afirmaven que moltes de les competidores arribaren esgotades a meta. Segons Lynne Emery, aquests informes eren inexactes i les atletes sols estaven cansades per l'esforç realitzat durant la cursa. En qualsevol cas, la idea que la distància era massa llarga per a les dones va fer que el COI la retirés del programa olímpic. No va ser reintroduïda fins als Jocs de Roma de 1960.

## Medallistes

| Or | Plata | Bronze |
| Lina Radke (GER) | Kinue Hitomi (JAP) | Inga Gentzel (SWE) |

## Resultats
### Sèries

Les tres primeres classificades de cadascuna de les tres sèries passava a la final.

#### Sèrie 1

| Pos. | Atleta | Nació | Temps | Notes |
| 1 | Marie Dollinger | Alemanya | 2:22.4 | RO, Q |
| 2 | Inga Gentzel | Suècia | | Q |
| 3 | Bobbie Rosenfeld | Canadà | | Q |
| 4 | Jo Mallon | Països Baixos | | |
| 5 | Elisabeth Oestreich | Alemanya | | |
| 6 | Dee Boeckmann | Estats Units | | |

#### Sèrie 2

| Pos. | Atleta | Nació | Temps | Notes |
| 1 | Lina Radke | Alemanya | 2:26.0 | Q |
| 2 | Kinue Hitomi | Japó | 2:26.4 | Q |
| 3 | Gertruda Kilosówna | Polònia | 2:28.0 | Q |
| 4 | Aat van Noort | Països Baixos | | |
| 5 | Edie Robinson | Austràlia | | |
| 6 | Juliette Segers | Bèlgica | | |
| 7 | Sébastienne Guyot | França | | |
| 8 | Emy Pettersson | Suècia | | |
| 9 | Giannina Marchini | Itàlia | | |
| 10 | Rayma Wilson | Estats Units | | |

#### Sèrie 3

| Pos. | Atleta | Nació | Temps | Notes |
| 1 | Jean Thompson | Canadà (CAN) | 2:23.2 | Q |
| 2 | Florence MacDonald | Canadà | | Q |
| 3 | Elfriede Wever | Alemanya | | Q |
| 4 | Mien Duchateau | Països Baixos | | |
| 5 | Ida Degrande | Bèlgica | | |
| 6 | Marcelle Neveu | França | | |
| 7 | Otylia Tabacka | Polònia | 2:33.0 | |
| 8 | Josefine Lauterbach | Àustria | | |
| 9 | Paula Radziulytė | Lituània | | |

### Final

| Pos. | Atleta | Nació | Temps | Notes |
| 1 | Lina Radke | Alemanya | 2:16.8 | RM |
| 2 | Kinue Hitomi | Japó | 2:17.6 | |
| 3 | Inga Gentzel | Suècia | 2:17.8 | |
| 4 | Jean Thompson | Canadà | 2:21.6 | |
| 5 | Bobbie Rosenfeld | Canadà | 2:22.4 | |
| 6 | Florence MacDonald | Estats Units | 2:22.6 | |
| 7 | Marie Dollinger | Alemanya | 2:23.0 | |
| 8 | Gertruda Kilosówna | Polònia | 2:28.0 | |
| 9 | Elfriede Wever | Alemanya | | |

## Referències

* ↑ «Olympedia – 800 metres, Women». [Consulta: 17 octubre 2023].
* 1 2 Emery, Lynne «An examination of the 1928 Olympic 800 meter race for women». Proceedings of the North American Society for Sport History, 1985, pàg. 30. Arxivat 23 de setembre 2018 a Wayback Machine.
* 1 2 3 Welch, Paula; Costa, D. Margaret. «A Century of Olympic Competition». A: Sharon Ruth Guthrie & D. Margaret Costa. Women and Sport: Interdisciplinary Perspectives. Human Kinetics, 1994, p. 127–128. ISBN 9780873226868.
# Associació Catalanista La Falç

Associació Catalanista La Falç fou una entitat catalanista fundada el juliol del 1898 i dirigida per Daniel Roig i Pruna, Miquel Balmas, J. Juan Martínez i Alfons Maseras i Galtés. Editava el diari Lo Jovent Català, que fou suspès per ordre governativa l'abril del 1900. Foren una de les organitzacions convocants de l'onze de setembre del 1901.

## Referències

* Jaume Colomer La temptativa separatista a Catalunya. Els orígens (1895-1917) (1895) Editorial Columna Assaig, Barcelona
# Badnera

Badnera (o Wadnera) és una ciutat al districte d'Amraoti de la regió de Vidarbha a Maharashtra, Índia, situada a 20° 52′ N, 77° 44′ E﻿ / ﻿20.867°N,77.733°E﻿ / 20.867; 77.733. La població el 1901 era de 10.859 habitants (el 1881 de 6.460) i de la població actual no es disposa de la dada, ja que no figura al cens oficial de 2001.
Era una pargana en temps d'Akbar el Gran, al sarkar de Gawil; fou coneguda com a Badnera Bibi perquè va formar part (junt amb Karanja) de la dot de Dawlat Shah Begam, filla de Darya Imad Shah de Berar, quan fou donada en matrimoni a Husain Nizam Shah d'Ahmadnagar. Les exaccions de posteriors sobirans van despoblar la zona. El 1822 fou saquejada per Raja Ram Subah que va demolir en part el fort i les muralles.
Sota els britànics va esdevenir una important estació ferroviaria.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Atlabara FC

L'Atlabara FC (àrab: نادي أطلع برة لكرة القدم) és un club sud-sudanès de futbol de la ciutat de Juba.

## Palmarès

* Campionat de Sudan del Sud de futbol
** 2013, 2015, 2019

## Referències

* ↑ Sudan del Sud 2013 a Rsssf
* ↑ «Gurtong.net». Arxivat de l'original el 2019-08-13. [Consulta: 13 agost 2019].
* ↑ «South Sudan - List of Champions and Cup Winners». rsssf.com. [Consulta: 16 desembre 2017].
# Antònia de Armengol Criado

Maria Antònia de Armengol Criado (París, 22 de setembre de 1950) és una advocada i política valenciana, membre del PSPV-PSOE i de Greenpeace.

## Biografia

De jove va viure a París, on es va llicenciar en magisteri i contactà amb els exiliats, militant a les joventuts d'Izquierda Republicana. Després es va llicenciar en dret a la Universitat de València, ciutat on es va establir. Durant la transició espanyola fou advocada laboralista vinculada a la UGT, i el 1977 es va afiliar al PSOE. Fou secretaria de política municipal, acció social i participació ciutadana en els Congressos II a V entre 1980 i 1989.
Fou escollida diputada a les eleccions a les Corts Valencianes de 1983, 1987, 1991, 1995 i 1999. Fou presidenta de la Comissió d'investigació per a esbrinar les responsabilitats en els casos d'hepatitis C i la propagació d'aquesta malaltia (1999) i secretària de la Comissió especial per a l'estudi dels programes de cooperació i solidaritat amb el tercer món de les Corts Valencianes (1996-1999).
Posteriorment ha estat elegida diputada per la província de València a les eleccions generals espanyoles de 2004, i ha estat Vicepresidenta Segona de la Comissió d'Agricultura, Pesca i Alimentació del Congrés dels Diputats.

## Referències

* 1 2 Fitxa del Congrés dels Diputats (castellà)
* ↑ «Elecciones Generales 2004». elmundo.es. [Consulta: 27 juliol 2020].
* ↑ Javier Paniagua Fuentes i J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.40. ISBN 9788495484802.
* ↑ «Fitxa de les Corts Valencianes». Arxivat de l'original el 2015-05-18. [Consulta: 12 maig 2015].

## Enllaços externs

* Biografia a El Mundo
# Atkinson (Nou Hampshire)

Atkinson és una població dels Estats Units a l'estat de Nou Hampshire. Segons el cens del 2007 tenia 6.572 habitants.

## Demografia

Segons el cens del 2000, Atkinson tenia 6.178 habitants, 2.317 habitatges, i 1.777 famílies. La densitat de població era de 214,3 habitants per km².
Dels 2.317 habitatges en un 32,5% hi vivien nens de menys de 18 anys, en un 68,8% hi vivien parelles casades, en un 5,7% dones solteres, i en un 23,3% no eren unitats familiars. En el 19% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,66 i el nombre mitjà de persones que vivien en cada família era de 3,08.
Per edats la població es repartia de la següent manera: un 24,5% tenia menys de 18 anys, un 5% entre 18 i 24, un 28,4% entre 25 i 44, un 30,7% de 45 a 60 i un 11,4% 65 anys o més.
L'edat mediana era de 41 anys. Per cada 100 dones de 18 o més anys hi havia 96,1 homes.
La renda mediana per habitatge era de 69.729$ i la renda mediana per família de 77.631$. Els homes tenien una renda mediana de 53.229$ mentre que les dones 34.760$. La renda per capita de la població era de 30.412$. Entorn del 2,3% de les famílies i el 3,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atkinson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Atkinson». American Fact Finder. Oficina del Cens dels Estats Units, 12-01-2010.
# Adrenalized

Adrenalized és un grup basc de hardcore melòdic fundat l'any 2007 a Sant Sebastià. Ha publicat cinc àlbums amb un èxit notable que els ha permès fer vàries gires internacionals: 4 europees, 3 de japoneses, 1 canadenca i 1 per Amèrica del Sud. Al llarg de la seva trajectòria han compartit escenari amb bandes com NOFX, Satanic Surfers, No Fun at All, Lagwagon, Propagandhi, Habeas Corpus i Berri Txarrak, i han actuat en festivals de referència com el Punk Rock Holiday o el Gastez Calling.

## Components

* Iri: bateria
* Josu: baix
* Lolo: guitarra
* Ander «Tejas»: veu i guitarra

## Discografia

* Vote For The Fake (2007)
* Docet Umbra (2010)
* Tales From The Last Generation (2013)
* Tales From The 8-Bit Generation (2016)
* Operation Exodus (2019)

## Referències

* ↑ «Adrenalized eta Meltdown, gaur gauean Gaztetxian» (en basc). El Diario Vasco, 11-05-2019. [Consulta: 30 agost 2019].
* ↑ «La gran moda del hardcore melódico en los noventa es algo que no se volverá a repetir», 07-11-2018. [Consulta: 30 agost 2019].
* ↑ «Adrenalized - Bird Attack Punk Rock Radio and Records». Arxivat de l'original el 2019-10-02. [Consulta: 30 agost 2019].
* ↑ «Nuevo tema de Adrenalized junto a Gorka de Berri Txarrak», 23-01-2019. [Consulta: 30 agost 2019].
# Atlantic (Iowa)

Atlantic és una població dels Estats Units a l'estat d'Iowa. Segons el cens del 2000 tenia 7.257 habitants.

## Demografia

Segons el cens del 2000, Atlantic tenia 7.257 habitants, 3.126 habitatges, i 1.969 famílies. La densitat de població era de 343,8 habitants per km².
Dels 3.126 habitatges en un 28,5% hi vivien nens de menys de 18 anys, en un 51% hi vivien parelles casades, en un 8,8% dones solteres, i en un 37% no eren unitats familiars. En el 33,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,81.
Per edats la població es repartia de la següent manera: un 23% tenia menys de 18 anys, un 7,4% entre 18 i 24, un 24,3% entre 25 i 44, un 22,3% de 45 a 60 i un 23% 65 anys o més.
L'edat mediana era de 42 anys. Per cada 100 dones de 18 o més anys hi havia 83,5 homes.
La renda mediana per habitatge era de 33.370 $ i la renda mediana per família de 41.168 $. Els homes tenien una renda mediana de 30.691 $ mentre que les dones 20.271 $. La renda per capita de la població era de 17.832 $. Entorn del 6,3% de les famílies i el 12,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Atlantic». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Atlantic». American Fact Finder. Oficina del Cens dels Estats Units, 12-01-2010.
# Antònia Vallès Ramis

Antònia Vallès Ramis (Sencelles, 7 de març de 1973) és una política mallorquina, diputada al Parlament de les Illes Balears en la VIII legislatura.

## Referències

Treballà en l'empresa familiar des de 1993 fins a 2004, any en què ingressà com a administrativa a la Conselleria de Treball del Govern de les Illes Balears. Militant del Partido Popular, fou elegida regidora de l'ajuntament de Sencelles a les eleccions municipals espanyoles de 2007 i 2011, on ha estat portaveu del grup municipal popular. En juny de 2011 substituí en el seu escó Núria Riera Martos, escollida diputada a les eleccions al Parlament de les Illes Balears de 2011 i que havia estat nomenada consellera del govern balear.
En 2012 va protagonitzar una polèmica quan es va fer públic que durant el seu mandat parlamentari havia estat la diputada menys activa del Parlament Balear (només una pregunta al conseller) malgrat formar part de tres comissions: la d'Assumptes Institucionals Generals, la de Medi Ambient i Ordenació Territorial i la de Salut. A les eleccions municipals espanyoles de 2015 fou la cap de llista del PP a Sencelles i actualment és la cap de l'oposició en l'ajuntament.

## Referències

* ↑ Currículum al Parlament Balear
* ↑ Diputats de la VIII Legislatura
* ↑ Antònia Vallès, diputada polèmica, sa Sella, 16 de setembre de 2012
* ↑ «Ple de l'ajuntament de Sencelles». Arxivat de l'original el 2016-02-14. [Consulta: 25 agost 2015].
* ↑ «Llista Municipal del PP a Sencelles, 2015». Arxivat de l'original el 2016-03-03. [Consulta: 25 agost 2015].
# Ascaris

Ascaris és un gènere de nematodes ascarídides de la família Ascarididae. El gènere inclou diverses espècies de cucs paràsits, causants de l'ascariosi. Una altra espècie, Ascaris suum, normalment infecta els porcs, mentre que el Parascaris equorum, com a cuc rodó que infecta els èquids, s'anomena comunament "ascàrid".
Es transmeten per via orofecal, és a dir, per haver tocat una cosa contaminada fecalment i haver dut posteriorment els dits a la boca. Atès que els nens ho toquen tot i després es porten les mans a la boca, no és estrany que tinguin més risc que els adults d'infestar-se amb aquests paràsits.
Després d'introduir els ous del paràsit a la boca, creixen una mica i passen a la sang, podent produir picor. Posteriorment passen als pulmons, on poden ocasionar tos i pneumònia; després emigren cap a la faringe i d'aquí són novament empassats cap a l'intestí de l'individu, on creixen més. Si hi ha molts Ascaris en l'intestí, és possible sentir molèsties, encara que rares vegades produeixen obstrucció intestinal. Si hi ha febre i els Ascaris són molts, poden sortir per la boca, nas o anus.

## Referències

* ↑ «Giant Roundworm». Encyclopedia of Life Sciences.National Museum of Natural History - Smithosian. [Consulta: 5 març 2023].
* ↑ «CDC - Ascariasis» (en anglès americà). Centers for Disease Control and Prevention. U.S. Department of Health & Human Services, 15-01-2021. [Consulta: 5 març 2023].
* ↑ Cooper, Zachary. «Parascaris equorum» (en anglès). animaldiversity.org. [Consulta: 5 març 2023].
* ↑ Capone, Drew; Barker, Troy; Cumming, Oliver; Flemister, Abeoseh; Geason, Riley «Persistent Ascaris Transmission Is Possible in Urban Areas Even Where Sanitation Coverage Is High» (en anglès). Environmental Science & Technology, 56, 22, 15-11-2022, pàg. 15969–15980. DOI: 10.1021/acs.est.2c04667. ISSN: 0013-936X. PMC: PMC9671051. PMID: 36288473.
* ↑ Palmer, Philip E. S.; Reeder, Maurice M. The Imaging of Tropical Diseases: With Epidemiological, Pathological and Clinical Correlation (en anglès). Springer Science & Business Media, 2000-11-08, p. 18. ISBN 978-3-540-62471-4.
* ↑ Schwarz, Marvin I.; King, Talmadge E. Interstitial Lung Disease (en anglès). PMPH-USA, 2003, p. 857. ISBN 978-1-55009-179-3.
# Artur Mundet i Anna Gironella

Artur Mundet i Anna Gironella és una escultura de bronze dels bustos del matrimoni Artur Mundet i Carbó i Anna Gironella i Llovet sobre una peana de formigó situada al mig de l'estany que hi ha davant de l'església del recinte Mundet, a la plaça d'Anna Gironella, al barri de Montbau de Barcelona. L'autor de l'obra és el mexicà Alfonso del Cueto, emparentat amb la família Mundet. Es va inaugurar el 14 d'octubre del 2007, en complir-se 50 anys de la creació de les Llars Mundet, rememorant que el matrimoni Mundet va fer el donatiu per a iniciar les obres de l'orfenat, que es va anomenar 'Llars Anna Gironella de Mundet'. El conjunt mesura 2 m d'alçada, 1 m d'amplada i 0,60 m de fondària.

## Referències

* ↑ «Artur Mundet i Anna Gironella». Ajuntament de Barcelona.
# Ascaric

Ascaric o Ascari, també anomenat Fascari i Astarig, va ser un religiós hispanovisigot, bisbe de Palència consagrat vers l'any 650 i mort en una data desconeguda.
Va ser consagrat bisbe en temps del rei Recesvint, probablement vers el 650, car en les actes conciliars signa entre els darrers bisbes consagrats, abans de Tai de Saragossa, consagrat el 651. Hi ha consens entre els historiadors de la seu de Palència en afirmar que no va ser l'immediat successor de Conanci, tret del cronista González Dávila, doncs Ascari només apareix documentat al VIII Concili de Toledo (653), a l'anterior VII Concili (646) no hi ha presència d'un bisbe d'aquesta seu, ni tan sols d'un vicari, el que suposaria que en aquell moment la seu hauria estat vacant. Enrique Flórez ho exposa de la forma següent: a la mort de Conanci vers el 639, un bisbe successor hauria començat el seu pontificat, però hauria mort abans de la celebració del VII Concili de Toledo, per aquesta raó el bisbat era vacant, sense algú que el dirigís i, per tant, per enviar un vicari al concili. A més, en les llistes de signatures de les actes conciliars, en cas d'haver estat consagrat abans hauria d'haver aparegut entre els primers signants, com una mostra de notable antiguitat però, ans al contrari, és dels darrers. A més, tampoc és factible el fet que la seu es mantingués vacant des de la mort de Conanci, car en un moment de pau establerta al regne visigot, no hi havia raó per mantenir aquest tipus de situació a les diòcesis.
Es desconeix en quin moment concret va morir aquest bisbe, ja que només se'n té notícia en l'esmentat concili de Toledo. No obstant això, es diu que en temps d'aquest bisbe, Vamba (rei entre el 672-680) va portar probablement les relíquies del sant patró de Palència, Antolí, des de la Gàl·lia Narbonesa, de fet, durant el seu pontificat es devia edificar la cripta d'aquest sant.

## Referències

* 1 2 González Dávila, 1647, p. 148.
* 1 2 3 4 Fernández de Madrid, 1932, p. 111.
* 1 2 3 García Moreno, 1974, p. 140.
* ↑ Flórez, 1860, p. 29.
* ↑ Flórez, 1860, p. 30.

## Bibliografia

* Fernández de Madrid, Alonso. Silva Palentina (en castellà). Tom I. Palència: Diputació Provincial de Palència, 1932.
* Flórez, Enrique. España sagrada (en castellà). Tom VIII. Madrid: Reial Acadèmia de la Història, 1860.
* García Moreno, Luis A. Prosopografía del Reino Visigodo de Toledo (en castellà). Salamanca: Universidad de Salamanca, 1974. ISBN 84-600-6018-7.
* González Dávila, Gil. Teatro eclesiástico de las iglesias, y catedrales de los Reynos de las dos Castillas (en castellà). Tom II. Madrid: Imprenta de Pedro de Horma y Villanueva, 1647.
# Autorització

L'autorització és el terme utilitzat per alguns estats sobirans com a sinònim d'aprovació d'un tractat internacional, en el sentit d'acte pel qual un òrgan intern, - sigui del Poder executiu o del legislatiu - autoritza a l'Estat a manifestar la seva voluntat de quedar obligat per un Tractat.
# Bolo (desambiguació)

«Bolo» té aquests significats:
* Bolo (actuació), a l'argot del món de la interpretació, una actuació puntual en directe
* Bolo (aliment), embotit valencià i aragonès

## Gent

* Bolo (futbolista) (nascut el 1974), futbolista espanyol
* Bolo (príncep) (1613–1652), príncep manxú de la dinastia Qing
* Bolo Pasha (nascut Paul Bolo, 1867–1918), aventurer francès i agent alemany de la Primera Guerra Mundial
* Lashmer Whistler o Bolo (1898–1963), general britànic de la Segona Guerra Mundial
* Bolo Yeung (nascut el 1946), actor i artista marcial xinès

## Llocs

* Bolo (República Centreafricana)
* Bolo (Etiòpia), un poble d'Etiòpia
* Riu Bolo, un riu de Romania
* Bolo (Tibet), un municipi del Tibet
* Municipi de Bolo, Comtat de Washington, Illinois, Estats Units
* Ogu/Bolo, una àrea de govern local de Nigèria
* BOLO, Bos & Lommer, un barri d'Amsterdam als Països Baixos

## Militars i armes

* Aeròdrom de Bolo, un camp d'aviació de la Segona Guerra Mundial a Okinawa
* Ganivet Bolo, un ganivet filipí semblant al matxet
* Bolo Shell, un tipus de cartutx d'escopeta especial
* Douglas B-18 Bolo, un avió bombarder del Cos Aeri de l'Exèrcit dels Estats Units dels anys 30
* Operació Bolo, una operació militar dels Estats Units durant la guerra del Vietnam
* Bolo, una variant de la pistola semiautomàtica Mauser C96

## Mitjans de comunicació i entreteniment
### Entitats de ficció

* Bolo, una tribu de ficció en bolo'bolo de PM
* Bolo, un personatge de la sèrie Shantae
* Bolouniverse, un univers de ciència-ficció creat per Keith Laumer
* El príncep Bolo, un personatge de Haroun i el mar de les històries

### Videojocs

* Bolo(videojoc de 1982), un joc de tancs Apple II
* Bolo(videojoc de 1987), una simulació d'una batalla de tancs
* Bolo(clon de Breakout), un clon millorat del joc d'ordinador Breakout per a l'Atari ST

## Altres usos

* BOLO, o "estar a l'aguait", un butlletí de tots els punts en l'aplicació de la llei
* Bolo (pa), preparat habitualment per jueus tunisians, libis i italians
* Bolo (lligadura ), un tipus de lligadura espacial que gira
* Bolo , una joguina infantil
* Bolo punch, un tall inferior ample i escombrat utilitzat en arts marcials
* Serp Bolo o serp de Fiji (Ogmodon vitianus ), una serp extremadament rara que només es troba a Fiji
* Corbata bolo, corbata decorativa
* Bolo, un terme despectiu per als bolxevics
* Bolo, un pastís de la cuina portuguesa
* Llengua bolo, una llengua bantú d'Angola

## Vegeu també

* Bola (desambiguació)
* Bolas, una corda de llançament amb pesos als dos extrems per enredar les preses
* O Bolo, municipi de Galícia, Espanya
* Pàgines que comencen per «Bolo»
# Azam-i Humayun

Azam-i Humayun fou un alt dignatari bahmànida. Era fill de Sayf al-Din Ghori, wazir del primer sobirà del Dècan Ismail Mukh (després Ismail Shah). Quan Ismail Shah va renunicar (1347) a favor d'un dels nobles principals, que va pujar al tron com Ala al-Din Hasan Bahman Shah,, aquest va nomenar Azam-i Humayun com a governador de la província de Telingana i li va donar el títol de khwadja-i djahan.

## Bibliografia

* I. H. Qureshi, The administration of the sultanate of Delhi, Karachi, 1958
# Akiaki

Akiaki (abans Lanciers i Thrum Cap) és un atol de les Tuamotu, a la Polinèsia Francesa. Administrativament depèn de la comuna associada de Vahitahi, de la comuna de Nukutavake. Està situat al centre i a l'est de l'arxipèlag, a 45 km al nord-oest de Vahitahi i a 130 km de Nukutavake.

## Geografia

Avui la llacuna interior està seca, i l'atol és deshabitat.

## Història

Va ser descobert, el 1768, pel francès Louis Antoine de Bougainville. Sorprès de què una illa tant petita pogués estar habitada, va pensar que serien nàufrags, però en apropar-se els indígenes els amenaçaren amb unes enormes llances, i l'anomenà illa dels Llancers (Lanciers). L'any següent a l'anglès James Cook li va semblar que tenia la forma de la típica gorra de llana dels mariners i l'anomenà Thrum Cap.

## Referències

* ↑ South Seas Companion
# Barraca de la Rafela

La Barraca de la Rafela és una obra de Calafell (Baix Penedès) protegida com a Bé Cultural d'Interès Local.

## Descripció

Es tracta d'un edificació d'ús agrícola de planta circular, amb un sol espai interior, situada a tocar d'un marge, que aprofita el desnivell del terreny. La volta està totalment enrunada i la porta, que no ha pogut ser localitzada, molt probablement és a la cara sud.
Els murs i la volta són fets amb peces irregulars de pedra unides en sec amb l'ajut de falques, també de pedra, de dimensions més petites. Els murs tenen un rebliment de pedruscall.

## Referències

* 1 2 «Barraca de la Rafela». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Bolonha de Gessa

Bolonha de Gessa (en francès Boulogne-sur-Gesse) és un municipi occità de Comenge a Gascunya, situat al departament de l'Alta Garona i a la regió d'Occitània.

## Referències

* ↑ Toponímia occitana